**Iepirkuma līgums Nr. 01-29/353**

Rīgā, 2018. gada 17. oktobrī

Valsts sabiedrība ar ierobežotu atbildību ***“Traumatoloģijas un ortopēdijas slimnīca”***, reģistrācijas Nr. 40003410729, Rīgā, Duntes iela 22, turpmāk saukta – Pasūtītājs vai Slimnīca, tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personās, kuri darbojas pamatojoties uz Statūtiem, no vienas puses, turpmāk tekstā - Pasūtītājs, un

sabiedrība ar ierobežotu atbildību ***“Latvijas rūpnieku tehniskās drošības ekspertu apvienība”*** TUV Rheinland grupa, reģ. nr. 40003221612, Ieriķu iela 3, korpuss c2, Rīga, LV-1084, turpmāk - Izpildītājs, tās \_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz statūtu pamata, no otras puses, abi kopā turpmāk Līdzēji, pastāvot pilnīgai vienprātībai, bez viltus, maldiem un spaidiem, saskaņā ar likumu "Publisko iepirkumu likums" un iepirkuma procedūru **„Darba vides iekšējā uzraudzība”,** (identifikācijas Nr. VSIA TOS 2016/35MP), noslēdza šādu iepirkuma līgumu, turpmāk - Līgums:

* 1. **Līguma priekšmets**
  2. Pasūtītājs uzdod, bet izpildītājs apņemas pasūtītāja uzņēmumā veikt darba vides iekšējo uzraudzību (turpmāk tekstā – pakalpojums) atbilstoši latvijas republikas normatīvo aktu prasībām.
  3. Minēto darbu apjoms norādīts šī līguma pielikumā nr.1, kas ir šī līguma neatņemama sastāvdaļa.
  4. Līguma pielikumā nr.1 minētie darbi tiek veikti norādītajās slimnīcas struktūrvienībās, kas pievienots šim līgumam un ir šī līguma neatņemama sastāvdaļa.

1. **Pušu pienākumi un tiesības**
   1. Izpildītāja pienākumi:
      1. Nepavairot, neizpaust nekādā formā nenodot trešajai personai no pasūtītāja iegūto informāciju vai dokumentu saturu bez pasūtītāja rakstiskas atļaujas.
      2. Savlaicīgi informēt pasūtītāju par noteikto līgumā minēto darbu izpildes neiespējamību, iespējamām nepilnībām, nepieciešamu atlikšanu un šo faktu iemesliem.
      3. Līguma termiņam beidzoties, nodot pasūtītājam visu dokumentāciju un materiālās vērtības, kas saņemtas no pasūtītāja darbu veikšanai.
      4. Nodrošināt, ka pakalpojuma izpildē iesaistītā darbinieka kvalifikāciju apliecinošs dokuments (sertifikāts) ir derīgs visu līguma darbības laiku. 5 (piecas) dienas pirms atbildīgā speciālista sertifikāta termiņa beigām, iesniegt jaunu derīgu sertifikātu.
   2. Izpildītājs tiesības:
      1. Saņemt no pasūtītāja visu līgumā minēto darbu veikšanai nepieciešamo informāciju un dokumentāciju.
      2. Pieprasīt segt 2.3.3. Punktā minētos izdevumus. Saņemt atlīdzību par veikto darbu saskaņā ar šī līguma 4.1 punktu.
      3. Savlaicīgi informēt pasūtītāju par visiem apstākļiem, kas ietekmē vai var ietekmēt līgumā noteikto darbu veikšanu.
   3. Pasūtītāja pienākumi:
      1. Nodrošināt izpildītāju ar visu šajā līgumā noteikto darba veikšanai nepieciešamo ar uzņēmumu saistīto informāciju un dokumentāciju un norīkot atbildīgo personu, kura sadarbojas ar izpildītāju.
      2. Savlaicīgi informēt izpildītāju par visiem apstākļiem, kas ietekmē vai var ietekmēt līgumā noteikto darbu veikšanu.
      3. Segt visus izpildītāja izdevumus pret trešajām personām, kuri tieši saistīti ar līgumā minēto darbu izpildi un ir dokumentāli apstiprināti.
      4. Sargāt, nepavairot, nepārdot un nenodot citiem uzņēmumiem un personām izpildītāja sagatavotos dokumentus vai projektus bez izpildītāja rakstiskas atļaujas.
      5. Pēc izpildītāja izstrādāto darba vides iekšējās uzraudzības dokumentu nodošanas, pasūtītājs veic to apstiprināšanu 10 (desmit) darba dienu laikā vai rakstiski informēt izpildītāju par neapstiprināšanas iemesliem.
      6. Informēt izpildītāju:
         1. Ne vēlāk kā 3 (trīs) stundu laikā par pasūtītāja uzņēmumā notikušo nelaimes gadījumu darbā, aizpildot šī līguma 2. Pielikumu un nosūtot uz faksu \_\_\_\_\_\_\_\_\_\_\_\_\_\_\_ vai e-pastu: \_\_\_\_\_\_\_\_\_\_\_\_\_\_\_\_\_\_\_
         2. 5 (piecu) darba dienu laikā pirms pasūtītāja uzņēmumā tiek izveidota jauna darba vieta, vai tiek ieviesta jauna darba iekārta, kā arī uzsākot darbus jaunā objektā, aizpildot šī līguma 3. Pielikumu un nosūtot uz faksu \_\_\_\_\_\_\_\_\_\_\_\_\_\_\_\_\_\_ vai e-pastu: \_\_\_\_\_\_\_\_\_\_\_\_\_\_\_\_\_\_\_\_\_.
         3. 5 (piecu) darba dienu laikā pirms pasūtītāja uzņēmumā tiek mainīta darba organizācijas sistēma (pienākumu sadalījums, darba procesi vai darba metodes), kas attiecas uz darba aizsardzības sistēmu. Informācija tiek nodota rakstveidā uz izpildītāja norādīto e-pasta adresi: \_\_\_\_\_\_\_\_\_\_\_\_\_\_\_\_\_\_
   4. Pasūtītāja tiesības:
      1. Saņemt informāciju par līgumā minēto darba izpildes gaitu.
      2. Katrā laikā izbeigt līguma darbību, vienu mēnesi iepriekš brīdinot un izpildot šī līguma saistības.
2. **Darba pieņemšanas – nodošanas kārtību**
   1. Katra darba/dokumenta izpilde vai nodošana tiek veikta ar darba/dokumentu pieņemšanas – nodošanas aktu, kas sastādīts 2 (divos) eksemplāros, kuru paraksta abas puses.
   2. Pēc līgumā noteikto darbu kvalitatīvas izpildes tiek veikta darbu pieņemšana –nodošana, kuru noformē ar pieņemšanas – nodošanas aktu un paraksta abas puses.
3. **Norēķinu kārtība**
   1. Līguma kopsumma ir eur 8928,00.00 (astoņi tūkstoši deviņi simti divdesmit astoņi euro, 00 centi) bez pievienotās vērtības nodokļa (turpmāk – pvn). Pvn nav līguma priekšmeta daļa, tas tiek maksāts atbilstoši attiecīgajā maksāšanas brīdī normatīvajos aktos noteiktajam.
   2. Pasūtītājs katru mēnesi apmaksā izpildītājam par šī līguma 1. Punktā noteiktā darba izpildi eur 372.00 (trīs simti septiņdesmit divi euro, 00 centi) bez pvn, saskaņā ar pielikumu nr.4.
   3. Šī līguma 4.2. Punktā minētos maksājumus pasūtītājs veic 30 (trīsdesmit) kalendāro dienu laikā no rēķina saņemšanas dienas.
   4. Pasūtītājs veic apmaksu euro ar pārskaitījumu uz izpildītāja kontu. Pusēm savstarpēji vienojoties var izmantot arī citus norēķinu formas.
4. **Līguma darbības termiņš un pārtraukšana**
   1. Līgums stājas spēkā ar 2018.gada 17.oktobri un ir spēkā līdz 2020.gada 17.oktobrim.
   2. Puses var pārtraukt līgumu pirms 5.1 punktā minētā termiņa beigām, rakstiski brīdinot par to otru pusi 30 (trīsdesmit) kalendārās dienas iepriekš.
   3. 10 (desmit) darba dienu laikā pirms līguma termiņa izbeigšanās, pasūtītājs rakstiski brīdina izpildītāju par savu vēlmi pagarināt šo līgumu.
5. **Pušu atbildība**
   1. Izpildītājs uzņemas materiālo atbildību par veikto darbu kvalitāti un zaudējumu atlīdzināšanu, kas pasūtītājam radušies līguma pielikumā nr.1 noteikto darbu nekvalitatīvas, nepilnīgas vai novēlotas veikšanas dēļ.
   2. Pasūtītājs ir atbildīgs par izpildītāja noteikto darba aizsardzības pasākumu precīzu un savlaicīgu izpildi, kā arī sekām to neizpildīšanas gadījumā.
   3. Ja līgums tiek pārtraukts pirms termiņa, kas noteikts līguma 5.1.punktā, pasūtītājs apmaksā izpildītājam līdz līguma pārtraukšanas brīdim veikto darbu pēc izpildītāja rēķiniem.
6. **Nepārvaramas varas apstākļi**
   1. Abas līgumslēdzējas puses nav atbildīgas par šajā līgumā noteikto saistību neizpildi vai daļēju izpildi, gadījumā, ja tas ir noticis neparedzamas varas ietekmē, kurus puses nevarēja paredzēt, novērst, ietekmēt un par kuru rašanos nenes atbildību, piemēram, normatīvo aktu izmaiņas, ugunsgrēks, dabas katastrofas, masu nekārtības, banku bankroti vai citi gadījumi. Puse, kas iepriekšminēto apstākļu dēļ nespēj pildīt savus pienākumus informē otru pusi par šiem apstākļiem 5 darba dienu laikā pēc apstākļu iestāšanās un norāda konkrētos apstākļus.
   2. Ja nepārvaramās varas apstākļi darbojas ilgāk kā 6 mēnešus, katrai līgumslēdzējai pusei ir tiesības izbeigt līgumu, paziņojot par to otrai līgumslēdzējai pusei 30 dienas iepriekš.
7. **Konfidencialitātes noteikumi**
   1. Puses apņemas ievērot konfidencialitāti, tajā skaitā:
      1. Nodrošināt līgumā minētās informācijas neizpaušanu, tajā skaitā no jebkuru personu puses, kas piedalās vai ir iesaistītas līguma izpildē;
      2. Neizpaust masu medijiem nekādu informāciju vai viedokli, ja tas pirms tam tas nav rakstiski saskaņots ar otru pusi;
      3. Aizsargāt, neizplatīt un bez otras puses rakstiskas atļaujas saņemšanas neizpaust trešajām personām pilnīgi vai daļēji ar šo līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras puses darbību, kas kļuvusi pusei pieejama līguma izpildes gaitā.
   2. Pusei bez otras puses rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par līguma izpildes gaitu. Puses nodrošina, ka to darbinieki ievēro un izpilda minēto nosacījumu.
   3. Puses apņemas ievērot konfidencialitāti un bez otras puses rakstiskas atļaujas saņemšanas neizpaust trešajām personām pilnīgi vai daļēji ar šo līgumu vai citu ar to izpildi saistītu dokumentu, kurus pirms šā līguma noslēgšanas puse ir noteikusi kā komercnoslēpumu un attiecīgi par to pirms līguma noslēgšanas ir informējusi otru pusi.
   4. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru, pusēm vienojoties, ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
   5. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas normatīvajos aktos.
   6. Puses vienojas, ka konfidencialitātes noteikumu neievērošana ir līguma pārkāpums, kas cietušajai pusei dod tiesības prasīt no vainīgās puses konfidencialitātes noteikumu neievērošanas rezultātā radušos zaudējumu atlīdzināšanu.
   7. Šī līguma nodaļas noteikumiem nav laika ierobežojuma un uz to neattiecas līguma darbības termiņš.
8. **Personas datu aizsardzība**
   1. Veicot apmaiņu ar fizisko personu datiem, kas nepieciešami līgumā noteikto saistību izpildei, puse, kura sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem attiecīgās puses darbiniekiem.
   2. Pusēm ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot normatīvajos aktos (t.sk. Starptautiskajos) noteiktās prasības šādu datu apstrādei, izmantošanai un aizsardzībai.
   3. Puse, kura nodod otrai pusei fizisko personu datus apstrādei, atbild par piekrišanas iegūšanu no attiecīgajiem datu subjektiem.
   4. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai normatīvie akti (t.sk. Starptautiskie) paredz šādu datu nodošanu.
   5. Ja saskaņā ar piemērojamiem normatīvajiem aktiem pusei var rasties pienākums nodot tālāk trešajām personām no otras puses iegūtos fizisko personu datus, attiecīgā puse pirms šādu datu nodošanas informē par to otru pusi, ja vien spēkā esošie normatīvie akti to neaizliedz.
   6. Puses apņemas pēc otras puses pieprasījuma iznīcināt no otras puses iegūtos fizisko personu datus, ja izbeidzas nepieciešamība tos apstrādāt līguma izpildes nodrošināšanai.
   7. Katra no pusēm ir tiesīga nekavējoties apturēt turpmāku personas datu nosūtīšanu, ja otra puse nenodrošina datu apstrādes prasību ievērošanu (t.sk. No attiecīgās puses darbiniekiem vai citiem piesaistītiem uzņēmējiem darbu izpildē), ko tai uzliek šis līgums vai jebkādi piemērojamie normatīvie akti. Šajā gadījumā puse, kas konstatē pārkāpumu, ir tiesīga pieprasīt otrai pusei nodoto datu atdošanu atpakaļ un tam sekojošu datu dzēšanu no otras puses sistēmām.
   8. Pēc līguma izbeigšanas vai darbības termiņa beigām, puses nodod atpakaļ no otras puses saņemtos personas datus un to kopijas un, ciktāl to pieļauj piemērojamie normatīvie akti, iznīcina visus šādus datus.
   9. Puses apliecina, ka:
      1. Personas datu apstrāde, tostarp nosūtīšana, tiek un arī turpmāk tiks veikta saskaņā ar piemērojamiem normatīvajiem aktiem un tikai un vienīgi šajā līgumā norādītajam mērķim;
      2. Ka tās sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;
      3. Nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;
      4. Bez otras puses rakstveida piekrišanas nepieļaus datu nodošanu tālākai apstrādei citiem uzņēmējiem. Ja ir saņemta šajā apakšpunktā minētā piekrišana, nodrošinās, ka cits uzņēmējs izpilda visas šajā līgumā noteiktās saistības, kas attiecināmas uz personas datiem;
      5. Uzglabās ierakstus par visām veiktajām datu apstrādes darbībām, nodrošinās, ka jebkura ar šādiem datiem veikta darbība ir izsekojama, tostarp, var atsekot to, kam šādi dati tika pārsūtīti, kāda veida dati, kādiem mērķiem;
      6. Pēc otras puses pieprasījuma, ļaus attiecīgajai pusei un uzraugošajām valsts iestādēm iekļūt telpās, kuras attiecīgā puse izmanto datu apstrādei, lai veiktu šajā līgumā paredzēto apstrādes darbību pārbaudi.
9. **Citi noteikumi**
   1. Līgumā vai tā pielikumos ietvertie nosacījumi var tikt grozīti vai papildināti tikai abiem līdzējiem, vai to pilnvarotiem pārstāvjiem parakstot papildus vienošanās protokolu. Līdzēju (puses) saziņa sakarā ar šī līguma izpildi notiek rakstveidā.
   2. Par jautājumiem, kuri nav atrunāti šajā līgumā, līdzēji (puses) vadās, saskaņā ar lr normatīvajiem aktiem.
   3. Līdzēju (pušu) domstarpības, kas saistītas ar līguma izpildi, tiek risinātas vienošanās ceļā. Vienošanās tiek noformēta tikai rakstiski. Gadījumā, ja līdzēji (puses) nevienojas, tad strīdu nodod izskatīšanai tiesā LR normatīvajos aktos paredzētajā kārtībā.
   4. Ja līguma darbības laikā notiek līdzēju (pušu) reorganizācija vai likvidācija, tā tiesības un pienākumus realizē tiesību un saistību pārņēmējs.
   5. Izpildītājs nenodod līguma saistību izpildi trešajai personai bez pasūtītāja iepriekšējas piekrišanas.
   6. Kontaktpersonas šī līguma saistību izpildīšanā:
   7. No pasūtītāja puses: administratīvā biroja vadītāja Santa Ennīte, tālr. -------------, fakss -------------, e-pasts: --------------------.
   8. No izpildītāja puses: \_\_\_\_\_\_\_\_\_\_\_\_\_\_\_\_ tālr. \_\_\_\_\_\_\_\_\_\_fakss
   9. Juridiskas puses vai bankas rekvizītu maiņas gadījuma, līdzēju pienākums ir 7 (septiņu) darba dienu laikā paziņot par to otram līdzējam.
   10. Līgums sagatavots latviešu valodā divos eksemplāros uz \_\_ lapām. Līgums sastāv no līguma teksta uz 4 (četrām) lapām un 4 pielikumiem uz \_\_ lapām, kas ir šī līguma neatņemama sastāvdaļa.
   11. Līguma viens eksemplārs atrodas pie pasūtītāja, bet otrs pie izpildītāja, un abiem eksemplāriem ir vienāds juridiskais spēks.
10. **Līdzēju paraksti un juridiskās adreses**

|  |  |
| --- | --- |
| **Pasūtītājs:** | **Izpildītājs**: |
| Valsts sabiedrība ar ierobežotu atbildību  “**Traumatoloģijas un ortopēdijas slimnīca**”  Reģ. Nr. 40003410729  Duntes iela 22, Rīga, LV-1005  „Swedbank” AS  Konta Nr. LV92HABA0551009437916  Kods: HABALV22  Tel.67399300, fakss 67392348 |  |
| **Valdes priekšsēdētāja**:  \_\_\_\_\_\_\_\_\_\_\_\_\_\_\_\_\_\_\_\_\_\_ Z. v  Anita Vaivode  **Valdes locekļi:**  Inese Rantiņa \_\_\_\_\_\_\_\_\_\_\_\_\_\_\_  Modris Ciems \_\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_:**  \_\_\_\_\_\_\_\_\_\_\_\_\_\_\_\_\_\_\_\_ Z.v. |